ຮອງຜູ້ອຳນວຍການ ຫ້ອງການກອງທຶນປະກັນສັງຄົມແຫ່ງຊາດ ແລະ ຝ່າຍຫວຽດນາມໂດຍທ່ານ Doung Van Thang ຜູ້ອໍານວຍການ ວາ ລະສານປະກັນສັງຄົມຫວຽດນາມ, ມີຄະນະອໍານວຍການ, ຄະນະພະແນກຂອງສອງຝ່າຍ ພ້ອມດ້ວຍວິຊາການທີ່ກ່ຽວຂ້ອງເຂົ້າຮ່ວມຢ່າງພ້ອມ ພຽງ.
ຈຸດປະສົງຂອງການຈັດກອງປະຊຸມ ເພື່ອເປັນການແລກປ່ຽນປະສົບການດ້ານວິຊາການໃນການຈັດຕັ້ງປະຕິບັດວຽກງານປະກັນສັງຄົມຂອງສອງ ປະເທດ ຊຶ່ງກອງປະຊຸມໃນຄັ້ງນີ້ໄດ້ລົງເລິກແລກປ່ຽນກ່ຽວກັບຂັ້ນຕອນການຄຸ້ມຄອງບໍລິຫານ, ການບໍລິການຜ່ານປະຕູດຽວ, ຂັ້ນຕອນການພັດ ທະນາ ແລະ ການນໍາໃຊ້ຂໍ້ມູນຂ່າວສານເຕັກໂນໂລຊີ ທັງນີ້ກໍ່ເພື່ອເປັນການຖອດຖອນບົດຮຽນກ່ຽວກັບບັນດາຂໍ້ສະດວກ ແລະ ຂໍ້ຫຍຸ້ງຍາກໃນ ການຈັດຕັ້ງປະຕິບັດວຽກງານດັ່ງກ່າວ ໂດຍແນໃສ່ຫຼຸດຜ່ອນບັນດາຂອດການບໍລິການທີ່ຫຍຸ້ງຍາກສັບສົນ ເຮັດໃຫ້ໃຫ້ສະມາຊິກໄດ້ຮັບຄວາມສະ ດວກໃນເວລາມາໃຊ້ບໍລິການ ກໍ່ຄື ວຽກງານພາຍໃນອື່ນໆໃຫ້ມີຄວາມວ່ອງໄວ ພ້ອມທັງຮັບປະກັນຄວາມຖືກຕ້ອງແນ່ນອນຍິ່ງຂື້ນ. ພາຍຫຼັງກ່າວ ເປີດພິທີ ຕາງໜ້າສອງຝ່າຍ ກໍ່ໄດ້ມີການລາຍງານສະພາບການຈັດຕັ້ງປະຕິບັດວຽກງານທີ່ພົ້ນເດັ່ນຂອງຕົນໃນໄລຍະທີ່ຜ່ານມາ ພ້ອມທັງມີການ ແລກປ່ຽນ ຖາມ-ຕອບວຽກງານດັ່ງກ່າວຢ່າງກົງໄປກົງມາ, ຊຶ່ງທາງປະກັນສັງຄົມທັງສອງຝ່າຍ ກໍ່ໄດ້ຕີລາຄາສູງຕໍ່ກັບບັນຫາທີ່ຖືກຍົກມາສົນທະ ນາ ເພື່ອເປັນແນວທາງໃນການປັບປຸງວຽກງານປະກັນສັງຄົມຂອງສອງປະເທດໃຫ້ມີທ່າກ້າວໃນແຕ່ລະໄລຍະ.
ໃນຕອນທ້າຍຂອງກອງປະຊຸມ, ປະກັນສັງຄົມທັງສອງຝ່າຍ ຍັງໄດ້ມີຄໍາເຫັນໃນທີ່ປະຊຸມ ໂດຍແນໃສ່ໃຫ້ປະກັນສັງຄົມຂອງສອງປະເທດ ສືບຕໍ່ໃຫ້ ການພົວພັນ, ຮ່ວມມື, ແລກປ່ຽນບົດຮຽນເຊິ່ງກັນແລະກັນ ຢ່າງຮອບດ້ານ, ເອົາໃຈໃສ່ຊຸກຍູ້ໃນການຈັດຕັ້ງປະຕິບັດການປະກັນສັງຄົມຂອງສອງ ປະເທດ ໃຫ້ມີຄວາມເຂັ້ມແຂງໄປພ້ອມໆກັນ. ກອງປະຊຸມໄດ້ສໍາລັດລົງໃນຕອນແລງຂອງມື້ດຽວກັນ.